| Medaljeoversikt |
| --- |
| Konkurrerte for USAs flagg USA |
| Friidrett: |
| OLs flagg Olympiske leker |
| **Diskvalifisert** | London 2012 | 4 x 100 meter stafett |
| Friidrett NACAC-mesterskapet i friidrett |
| Sølv | San José 2015 | 4x100 m |
| Friidrett Junior-VM i friidrett |
| Gull | Grosseto 2004 | 4x100 m |

**David «Trell» Kimmons** (født 13. juli 1985) er en amerikansk sprinter. Hans fremste medalje til nå er gull på 4 x 100 meter stafett ved Junior-VM i friidrett 2004.

Karriere
--------

2004-2009
Kimmons deltok på USAs lag som vant gull på 4 x 100 meter stafett ved junior-VM i friidrett 2004, sammen med Abidemi Omole, Ivory Williams og LaShawn Merritt. De satte da ny juniorverdensrekord med tiden 38,66. 

Han gikk på Hinds Community College, der han vant tre nasjonale (*National Junior College Champion*) gullmedaljer; 200 meter utendørs i 2005, og 60 meter og 200 meter innendørs i 2006. Han satte amerikansk rekord innendørs på 60 meter og 200 meter. I november 2005 gikk han til Mississippi State University, og i 2006 ble han profesjonell. Hans bestenotering i 2006 på 60 meter var 6,53 sekunder, som gjorde han til den femte raskeste mannen på 60 meter innendørs det året.

2010
Ved de amerikanske uttakene til VM i friidrett innendørs 2010 ble han nummer 3 på 60 meter, og skulle egentlig ikke delta i VM. Men da Ivory Williams ble tatt for doping (Carboxy THC) etter uttakene, ble han utestengt i 3 måneder, og Kimmons fikk hans VM-plass. Etter 6,61 i kvalifiseringen og en sesongbestetid på 6,55 i semifinalen var han klar for finalen. Her løp han på 6,59, og endte på fjerdeplass, to hundredeler bak Daniel Bailey. Britiske Dwain Chambers tok gullet med den sterke tiden 6,48. I juni deltok han ved USA-mesterskapet i friidrett 2010, og fikk sølv på 100 meter, bak Walter Dix. Han deltok senere ved Weltklasse Zürich, der han brøt 10 sekundersgrensen på 100 meter for første gang, da han løp på 9,95. Han ble med det nummer 72 i verden som brøt denne grensen. 

2011
I februar 2011 vant han 60 meter ved New Balance Indoor Grand Prix i Boston, med tiden 6,60. Chris Davis og Ivory Williams tok de andre plassene på pallen. Ved USA-mesterskapet i friidrett 2011 kom han på 4.-plass på 100 meter, med tiden 10,04.

Han ble tatt ut til å delta ved VM i friidrett 2011 i Sør-Korea. På 100 meter ble han slått ut i semifinalen, der han løp på 10,21 og fikk 11. beste tid. Han deltok også på 4 x 100 meter stafett, der USA hadde raskeste tid i kvalifiseringen, med 37,79 sekunder. I finalen falt imidlertid Darvis Patton rett før han skulle veksle med Walter Dix, så USA fullførte ikke løpet. Jamaica vant, med ny verdensrekord på 37,04. 

2012
Kimmons vant 60 meter ved USA-mesterskapet i friidrett innendørs 2012 med 6,45 sekunder, noe som var personlig rekord. Ved VM i friidrett innendørs 2012 kom han på 4.-plass på 60 meter. Han løp på 6,60, samme tid som Dwain Chambers som vant bronse. 

Ved USAs uttakningskonkurranse til OL, som også var USA-mesterskapet i friidrett 2012, kom han på 6.-plass på 100 meter. Han ble tatt ut på USAs stafettlag på 4 x 100 meter stafett ved sommer-OL 2012, der han løp første etappe i finalen. Han vekslet først, og USA løp inn til 2.-plass. Imidlertid ble Tyson Gay tatt i doping, og stafettlaget ble også diskvalifisert.

2013
Han kom på 2.-plass på 4 x 100 meter ved Texas Relays, sammen med Michael Tinsley, Ivory Williams og Mike Rogers. Ved USA-mesterskapet i friidrett 2013 nådde han finalen, etter å ha løpt på 10,02 i semifinalen, men fullførte ikke finalen.

2014
Ved USA-mesterskapet i friidrett innendørs 2014 kom han på 2.-plass, bak Marvin Bracy. Bracy løp på 6,48, og Kimmons løp på 6,49. Han ble tatt ut til VM i friidrett innendørs 2014 i Sopot, der han ble slått ut i semifinalen, der han løp på 6,62. Dette var 14. beste tid i semifinalene. 

Han løp 4 x 100 meter stafett ved IAAF World Relays 2014, men USA ble diskvalifisert i innledningsheatet på grunn av feil veksling. 

2015
I mars 2015 kom han på 4.-plass på 60 meter ved USA-mesterskapet i friidrett innendørs 2015. Både han og Clayton Vaughn fikk tiden 6,60, men Vaughn ble dømt foran med tiden 6,594 mot Kimmons' 6,600. Ved USA-mesterskapet i friidrett 2015 i juni ble han slått ut i semifinalen på 100 meter, der han løp på 10,01. 

Han deltok ved NACAC-mesterskapet i friidrett 2015 i Costa Rica. Der deltok han på USAs stafettlag som fikk sølv på 4 x 100 meter stafett. 

2016
Ved USA-mesterskapet i friidrett innendørs 2016 kom han på 3.-plass på 60 meter, bak Marvin Bracy og Trayvon Bromell.

Referanser
----------

1. ↑  Global Athletics – *Trell Kimmons* Arkivert 9. september 2010 hos Wayback Machine. besøkt 23, juni 2011.
2. ↑  New Balance Indoor Grand Prix – *Men's 60 Meter Dash* Arkivert 14. juli 2011 hos Wayback Machine. besøkt 23. juni 2011.
3. ↑  USA Track & Field -  *2011 USA Track & Field Championships - 6/23/2011 to 6/26/2011* Arkivert 16. februar 2017 hos Wayback Machine. besøkt 24. mars 2016.
4. ↑  New York Times - *In Final Event, Jamaica Sets a World Record in Relay*, besøkt 24. mars 2016.
5. ↑  USA Track & Field - *USA Indoor Track & Field Championships - 2/25/2012 to 2/26/2012* Arkivert 9. februar 2018 hos Wayback Machine. besøkt 24. mars 2016.
6. ↑  USA Track & Field - *2012 U.S. Olympic Team Trials - Track & Field* Arkivert 11. juli 2012 hos Wayback Machine. besøkt 24. mars 2016.
7. ↑  BBC Sport - *US stripped of London 2012 Olympic relay medals*, besøkt 24. mars 2016.
8. ↑  Moskva 2013 - *World leaders* Arkivert 7. april 2016 hos Wayback Machine. besøkt 24. mars 2016.
9. ↑  USA Track & Field - *2013 USA Track & Field Championships* Arkivert 13. oktober 2016 hos Wayback Machine. besøkt 24. mars 2016.
10. ↑  USA Trak & Field - *Men 60 Meter Dash (Finals)*, besøkt 24. mars 2016.

Eksterne lenker
---------------

* (en) Trell Kimmons – Olympedia Rediger på Wikidata

* (en) Trell Kimmons – Sports-Reference (OL-resultater – arkivert) Rediger på Wikidata

* (en) Trell Kimmons – USAs olympiske komité Rediger på Wikidata

* (en) Trell Kimmons – World Athletics Rediger på Wikidata

* (en) Trell Kimmons – Diamond League Rediger på Wikidata

* (en) Trell Kimmons – USATF Rediger på Wikidata

* (en) Trell Kimmons – Track and Field Statistics Rediger på Wikidata
* (en) USA T&F – *Trell Kimmons* Arkivert 14. april 2015 hos Wayback Machine.
* (en) Profil hos All-Athletics Arkivert 1. mai 2016 hos Wayback Machine.
* (en) Global Athletics – *Trell Kimmons*

|  |  |
| --- | --- |
| Oppslagsverk/autoritetsdata | Prabook **·** BBC Things
 |